УЛСЫН ИХ ХУРЛЫН БАЙГАЛЬ ОРЧИН, ХҮНС ХӨДӨӨ АЖ АХУЙН БАЙНГЫН ХОРООНЫ ХУРАЛДААНД АГААРЫН БОХИРДЛЫГ БУУРУУЛАХАД ГАРСАН ТОГТООЛ ШИЙДВЭРҮҮДИЙН БИЕЛЭЛТ,

ЦААШИД ХИЙХ АЖЛЫН ТАНИЛЦУУЛГА

2018.10.23

Улсын Их хурлын 2018 оны “Агаарын бохирдлыг бууруулахтай холбогдуулан авах арга хэмжээний тухай” 02 дугаар тогтоол гарч, уг тогтоолыг хэрэгжүүлэх хүрээнд Засгийн газрын 2018 оны “Агаарын бохирдлыг бууруулах талаар авч хэрэгжүүлэх талаар авах зарим арга хэмжээний тухай” 43 дугаар, “Түүхийн нүүрс хэрэглэхийг хориглох тухай” 62 дугаар тогтоолыг тус тус батлан хэрэгжүүлж байна.

2019 оны 5 дугаар сарын 15-ны өдрөөс эхлэн түүхий нүүрс хэрэглэхийг хориглосонтой холбогдуулан “Гаалийн албан татвараас чөлөөлөх тухай”, “Нэмэгдсэн өртгийн албан татвараас чөлөөлөх тухай” 2018 оны 1 дүгээр сарын 12-ны өдрийн хуралдаанаар батлагдсан хуулийг үндэслэн нийтдээ агаар цэвэршүүлэгч 4, эрчим хүчний хэмнэлттэй халаагч төхөөрөмж 9 нэр төрлийн тоног төхөөрөмжийг хөнгөлөлт, чөлөөлөлтөнд хамруулах Засгийн газрын тогтоол баталсан. Ингэснээр шөнийн цахилгааныг тэглэх хөнгөлөлтөд хамрагдах айл өрхийг нэмэгдүүлж, уг бараа бүтээгдэхүүний зах зээлийн үнэ 10-15% буурна гэж үзэж байна. 2018 оны 9 дүгээр сарын мэдээгээр нийт 2,322 нэр төрлийн тоног төхөөрөмж, үүнээс 764 ш агаар цэвэршүүлэгч, 1,558 ш эрчим хүчний хэмнэлттэй халаагч төхөөрөмжийг импортлон, хөнгөлөлтөд хамруулсан байна.

“Озон задалдаг бодисыг импортлох, ашиглах, худалдах зөвшөөрөл олгох тухай” Засгийн газрын 1999 оны 104 дүгээр тогтоолд нэмэлт, өөрчлөлт, “Агаарын бохирдлын суурин эх үүсвэр хэрэглэж байгаа иргэн, аж ахуйн нэгж, байгууллагаас төлбөр авах тухай” Засгийн газрын тогтоолын төсөл 2018 оны 9 дүгээр сарын 05-ны өдөр хэлэлцүүлж, батлуулсан.

“Эрчим хүчний хэмнэлттэй цахилгаан халаалтын хэрэгслийн стандарт" болон "Гэр хорооллын айл өрхийн сууцанд тавигдах шаардлага" стандартуудыг боловсруулж, “Нийслэлийн агаарын чанарыг сайжруулах бүс”-ийг 2018 оны 7 дугаар сарын 06-ны өдөр шинэчлэн батлаад байна.

Дэлхийн банкны санхүүжилтээр хэрэгжиж буй “Улаанбаатар - Цэвэр агаар” төслийн шугамаар дүүргийн 142 эрүүл мэндийн төв болон нэгдсэн эмнэлэг, амаржих газрын хүүхдийн кабинетэд 862 агаар цэвэршүүлэгч, улсын төсвөөс 5,270 агаар цэвэршүүлэгчийг суурилуулснаар эмнэлгийн дотор орчны агаарын бохирдлын түвшинг түргэвчилсэн аргаар хэмжилт хийхэд агаар дахь PM2.5-ийн агууламж 13-29 хувиар буурсан үзүүлэлт гарсан байна.

Хүрээлэн байгаа орчны бохирдлын эрүүл ахуйн аюулгүйн үзүүлэлтийг хүн амын өвчлөл, нас баралтын мэдээтэй холбож дүн шинжилгээ хийдэг тандалтын систем эрүүл мэндийн салбарт бий болоод байна. Уушгины хатгалгааны эсрэг вакцинд давхардсан тоогоор Нийслэлийн 9 дүүргийн 49,290 хүүхдийг хамруулсан бол томуугийн эсрэг вакцинаар эрсдэлт бүлгийн 125 мянган хүнийг дархлаажуулах ажил 11 дүгээр сард эхлэхээр бэлтгэл ажил хийгдэж байна. Агаар, орчны бохирдлыг бууруулах үндэсний хөтөлбөр, төлөвлөгөөнд туссаны дагуу “Орчны эрүүл мэнд” үндэсний хөтөлбөр (2017-2020 он)-ийн арга хэмжээний 2018 онд төлөвлөсөн 55 ажлаас 42 ажил бүрэн гүйцэтгэлтэй хийгдсэн, Ерөнхий боловсролын сурагчдын өвлийн амралтын хуваарийг 2018 оны 12 дугаар сарын 15-наас 2019 оны 2 дугаар сарын 15-ны хугацаанд байхаар асуудлыг судалж байна.

Үндэсний хөтөлбөрт туссанаар 101 кВт-аас дээш хүчин чадалтай 228 зуух буулгахаас одоогоор 45-ыг буулгаж, 68-ыг дахин буулган ажиллаж байна. Нийслэлийн хөрөнгөөр 10 зуухыг мөн төвийн шугаманд холбох ажил хийгдэж байна.

Нийслэлийн 6 дүүргийн гэр хорооллын 117 мянган өрхөд шөнийн тарифын хөнгөлөлтөнд 5,9 тэрбум төгрөгийг зарцуулаад байна. Нийт өрхийн 15 хувь нь цахилгаан халаагуур хэрэглэсэн байна.

2018 онд Баянгол, Сонгинохайрхан, Баянзүрх, Чингэлтэй, Сүхбаатар зэрэг 5 дүүргийн 21,362 айл өрхийг 4 кВт чадлын цахилгаан халаагуураар халаах техникийн боломжийг бүрдүүлэх ажил дуусч, дахин 20,602 өрхийн шугам, дэд станцын өргөтгөл, шинэчлэлтийн ажлыг бүрэн хийж байна. Одоогоор нийтдээ 29 мянган өрхийн цахилгааны хүчдэлийг нэмэгдүүлэх жил хийгдээд байна.

Гэр хорооллыг 3 бүсэд хувааж, батлагдсан 24 байршлын 75 хэсэгчилсэн талбайд дахин төлөвлөлтийн төсөл хэрэгжихээс 29 хэсэгчилсэн талбайд төсөл хэрэгжүүлэгчид шалгаран, газрыг чөлөөлж барилга угсралтын ажлыг эхлүүлээд байна.

Чингэлтэй дүүргийн 7-р хороо, Сүхбаатар дүүргийн 18 дугаар хороонд хэсэгчилсэн инженерийн хангамжтай “Бичил дэд төв” төслийг хэрэгжүүлж эхэлсэн. ЧД-ийн 7-р хорооны ажил 11-р сард дуусах бол, СБД-ийн 18 дугаар хорооны ажил 30 хувьтай байна. Мөн дээрх төслүүдийг түшиглэж дулааны алдагдал ихтэй амины орон сууцны дулаан алдагдлыг бууруулахаар тус бүр 50 айлыг жишиг болгон засварлан шинэчилж байна.

Сонгинохайрхан дүүргийн 7, 8, 9, 11, 24, 25, 26, 28 нийт 8 хорооны 26,340 мянган өрхөд 80,000 тн сайжруулсан түлш нийлүүлэх ажил хийгдэж эхлээд байна. “Таван толгойн түлш” ХХК нь жилд 200 мянган тонн үйлдвэрлэх хүчин чадал бүхий үйлдвэрийн барилгын гэрээ хийгдэж, 2018 оны 11 сарын 01-ний өдөр үйлдвэрлэл эхлүүлэхэд бэлтгэл хангагдсан. 2019 оны 9 дүгээр сарын 15-ны өдөр нийтдээ 600 мянгат тонн түлш нөөцөлсөн байхаар төлөвлөж, эхний бүтээгдэхүнийг иргэдэд таницуулах ажил хийгдэж байна.

“Гэр хорооллыг хөгжүүлэх сан”-гийн үйл ажиллагаа нь Улаанбаатар хотын агаарын чанарыг сайжруулах 1, 2 дугаар бүсийн оршин суугчдын орон сууцны ипотекийн зээлийн урьдчилгаа 30 хувийн төлбөрийг санхүүжүүлж, гэр хорооллын бүсийн иргэдээ орон сууцжуулах зорилготой ба тус сангаас нийт 74 иргэнд дэмжлэг үзүүлж, газрын санд 4,5 га газрыг шилжүүлэн авсан байна.

“Эрүүл ахуй зөв орчин” болон бусад төрийн бус байгууллагуудтай хамтран дулаалгын талаарх мэдээлэл, сургалтын аяныг давхардсан тоогоор 3,000 гаруй өрхөд хэрэгжүүлж, 3 төрлийн шторк, 4 төрлийн постерыг 10 гаруй хэвлэл мэдээллийн хэрэгслээр түгээж байна. “Бид нэг агаартай” аяны хүрээнд НҮБ-ын Хүүхдийн сангийн санхүүгийн дэмжлэгтэйгээр орчны бохирдол хамгийн ихтэй хороодод үйл ажиллагаа явуулж буй ерөнхий боловсролын 20 сургуулийн сурагчдад агаар, орчны бохирдлоос хамгаалах, бохирдлоос урьдчилан сэргийлэх чиглэлээр сургалтыг явуулж байна. Сургалтын хүрээнд 12 цуврал богино хэмжээний кино бэлтгэгдэж, олон нийтийн сүлжээнд байршуулж, иргэдэд түгээж байна. Мэргэжлийн хяналтыэн байгууллагаас10 удаагийн сургалтыг 465 иргэн, албан тушаалтан, 113 аж ахуйн нэгж, байгууллагад зохион байгуулж, 14 төрлийн 450 постер бэлтгэн байршууллаа.

“Нийтийн зорчигч тээврийн үйлчилгээ үзүүлж байгаа тээврийн хэрэгслүүдэд байгалийн шатдаг хий ашиглах талаар авах зарим арга хэмжээний тухай’’ захирамж гарч, байгалийн шингэрүүлсэн хийн түлш хадгалах станцыг Сонгинохайрхан дүүргийн 21 дүгээр хороо, Рашаант өртөөнд барих барилгын ажлын бэлтгэл хангагдаж байна. Байгалийн шатдаг хийгээр (CNG) ажилладаг тэжээлийн системтэй нийт 19 автобусаар парк шинэчлэлт хийгээд байна.

Агаарын чанарыг сайжруулах бүсэд агаар бохирдуулагч эх үүсвэр ашиглан үйл ажиллагаа эрхэлж буй 2,860 иргэн, аж ахуйн нэгжид хяналт шалгалт хийж, 348 албан шаардлага хүргүүлж, Зөрчлийн тухай хуулийн дагуу 42 сая 940 мянган төгрөгийн торгууль ногдуулан, 3 зуухны үйл ажиллагааг түр зогсоох акт тогтоож, 64 объектын уламжлалт энгийн зуухыг сайжруулсан зуухаар солиулж, 171 объектод цахилгаан халаагуур тавиулсан байна. Ашиглалтын хугацаа хэтэрсэн 178 автобусыг нийтийн тээврийн үйлчилгээнд ашиглахыг актаар зогсоолоо.

2019 оны төсвийн төсөлд 154 тэрбум төгрөгийг зарцуулахаар төлөвлөөд байгаа бөгөөд

- Шөнийн тарифын хөнгөлөлт-16,4 тэрбум

- Бага дунд оврын 3,000 мянган зууханд фильтр суурилуулахад-22,5 тэрбум

- Сайжруулсан түлшний татаас олгоход-54,7 тэрбум

- Гэр хорооллын 20,602 айл өрхийг цахилгаан халаагуураар халаах техникийн боломжийг бүрдүүлэх ажлын хүрээнд баригдах “Хүчит шонхор” дэд станцын барилга угсралтын талбайн шарилыг шилжүүлэх зардалд-1,4 тэрбум

- Өрхийн зуухны индукцийн фильтр/30 мянгыг -2018 онд, 70 мянгыг 2019 онд, 40 мянгыг аймгуудад/-51 тэрбум

- Хөрсний бохирдлыг бууруулах арга хэмжээний зардалд-3,3 тэрбум

- Олон нийтийн мэдлэг мэдээллийг түгээх сурталчилгааны зардалд-350 сая

- индукцийн суурилуулалтанд-2,7 тэрбум төгрөгийг тус тус төлөвлөөд байна.

Тогтоол шийдвэрийн зүйл заалт тус бүрээр биелэлтийг хүснэгтээр хавсаргасан болно.

Хүснэгт-1

АГААРЫН БОХИРДЛЫГ БУУРУУЛАХАД 2018 ОНД ГАРСАН ТОГТООЛ, ЗӨВЛӨМЖИЙН БИЕЛЭЛТ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | **Тогтоолын заалт** | | | **Биелэлт** | | **Тайлагнасан байгууллага** | | |
| 1. ***Улсын Их хурлын 2018 оны 1 дүгээр сарын 05-ны өдрийн “Агаарын бохирдлыг бууруулахтай холбогдуулан авах арга хэмжээний тухай” 02 дугаар тогтоол*** | | | | | | | | |
| 1 | Үндэсний аюулгүй байдлын зөвлөлийн 2017 оны 03-03 дугаар зөвлөмж, Монгол улсын их хурлын агаарын бохирдлын асуудлын дэд хорооны 2016 оны 01 дүгээр, 2017 оны 01 дүгээр тогтоолын хэрэгжилтийг Улсын Их Хуралд 2018 оны 02 дугаар сарын 01-ний дотор танилцуулах | | | Монгол Улсын Засгийн газар Үндэсний аюулгүй байдлын зөвлөлийн 2017 оны 03/03 дугаар зөвлөмж болон бусад тогтоол шийдвэрүүдийг үндэслэн “Агаар, орчны бохирдлыг бууруулах үндэсний хөтөлбөр”, түүнийг хэрэгжүүлэх арга хэмжээний төлөвлөгөөг Хөгжлийн бодлого, төлөвлөлтийн хуульд нийцүүлэн боловсруулан, хэрэгжүүлж байна. Энэхүү хөтөлбөрийн хүрээнд байгальд ээлтэй, дэвшилтэт технологи бүхий дэд бүтцийн байгууламжийн чанар, хүртээмжийг нэмэгдүүлж, утаа үйлдвэрлэгч яндангийн тоог бууруулах, түүхий нүүрсний хэрэглээг хязгаарлах, орон нутгийг хөгжүүлж төвлөрлийг сааруулах, байгаль орчны хууль тогтоомжийн хэрэгжилт, үүрэг хариуцлагыг чангатгах, стандартуудыг мөрдүүлэх зэрэг цогц арга хэмжээ авч хэрэгжүүлэн 2025 он гэхэд агаар, орчны бохирдлыг 80 хувиар бууруулах зорилт тавиад ажиллаж байна.  Монгол Улсын Ерөнхий сайдын 2017 оны 3 дугаар сарын 20-ны өдрийн 51 дүгээр захирамжаар Орчны бохирдлыг бууруулах үндэсний хороог Ерөнхий сайдаар ахлуулан шинэчлэн байгуулж, дэд даргаар Байгаль орчин, аялал жуулчлалын сайд, гишүүдэд УИХ-ын Агаарын бохирдлыг бууруулах дэд хорооны дарга, нийслэлийн Засаг дарга, бүх дэд сайд, холбогдох агентлагийн дарга нар, “Утааны эсрэг аав ээжүүд”, “Бяцхан агаар”, “Шинэ ногоон бүс”, “Монголын байгаль орчны иргэний зөвлөл” төрийн бус байгууллагын төлөөллийг оролцуулан ажиллуулж байна. Холбогдох биелэлтийн талаарх мэдээллийг 2017 оны 11 дүгээр сарын 10-ны өдөр Их хуралд хийсэн байна.  Ерөнхий сайдын захирамжаар 2018 оны 6 дугаар сарын 20-ны өдрөөс үндэсний хорооны нарийн бичгийн дарга бөгөөд ажлын албаны дарга орон тоог бий болгож, ажлын албыг 8 хүртэлх хүний орон тоогоор нэмэгдүүлсэн бол 2018 оны 09 дүгээр сарын 14-ний өдрөөс үндэсний хорооны даргаар БОАЖСайд Н.Цэрэнбат ажиллаж байна. | | | БОАЖЯ, ОББҮХ | |
| 2 | Нийслэл болон төвлөрсөн суурин газрын агаарын бохирдлыг бууруулах, утааг багасгах асуудлыг тусгайлан хариуцах төрийн захиргааны бүтэц зохион байгуулалтыг оновчтой болгох, шаардлагатай тохиолдолд тухайн асуудлыг хариуцсан байгууллага байгуулах эсэх асуудлыг судалж, шийдвэрлэх, агаар орчныг бохирдуулж байгаа асуудалд хариуцлагын тогтолцоог цогц тодорхой тусгасан шинэ хууль, тогтоолын төслийг 2017 оны намрын чуулганы хугацаанд боловсруулж өргөн мэдүүлэх | | | 2019 оны 1 дүгээр сарын 1-ний өдрөөс “Агаарын бохирдлын эсрэг сан” байгуулагдах ба мөн үеэс Агаар, орчны бохирдлыг бууруулах агентлаг байгуулан ажиллахаар төсвийн төсөлд тусгаад байна.  Нийслэлийн агаарын бохирдлыг бууруулах захиргааны хэм, хэмжээний олон талт арга хэмжээг хэрэгжүүлэх зорилгоор Нийслэлийн Мэргэжлийн хяналтын газрын бүтцэд Агаарын чанарын хяналтын хэлтсийг 13 байцаагчийн орон тоотойгоор байгуулан ажиллаж байна.  “Агаарын тухай хууль”, “Агаарын бохирдлын төлбөрийн тухай хууль”, “Засгийн газрын тусгай сангийн тухай хууль”-иудад нэмэлт өөрчлөлт оруулан 2018 оны 1 дүгээр сарын 12-нд батлуулав. Түүнчлэн тус тогтоолын хэрэгжилтийг хангах ажлын хүрээнд Засгийн газрын 2018 оны “Агаарын бохирдлыг бууруулах талаар авч хэрэгжүүлэх талаар авах зарим арга хэмжээний тухай” 43 дугаар тогтоол, Засгийн газрын 2019 оны 5 дугаар сарын 15-ны өдрөөс “Түүхий нүүрс хэрэглэхийг хориглох тухай” 62 дугаар тогтоол тус тус батлагдан гарлаа.  “Гаалийн албан татвараас чөлөөлөх тухай”, “Нэмэгдсэн өртгийн албан татвараас чөлөөлөх тухай” 2018 оны 1 дүгээр сарын 12-ны өдрийн хуралдаанаар батлагдсан хуулийг үндэслэн, 2018 оны 5 дугаар сарын 30-ны өдөр нийтдээ агаар цэвэршүүлэгч 4, эрчим хүчний хэмнэлттэй халаагч төхөөрөмж 9 нэр төрлийн тоног төхөөрөмжийг хөнгөлөлт, чөлөөлөлтөнд хамруулж, баталлаа. Ингэснээр шөнийн цахилгааныг тэглэх хөнгөлөлтөд хамрагдах айл өрхийг нэмэгдүүлж, уг бараа бүтээгдэхүүний зах зээлийн үнэ 10-15% буурна гэж үзэж байна. Тогтоол хэрэгжиж эхэлснээс хойш 2018 оны 8 дугаар сарын 26-ны өдрийн мэдээгээр нийт 2,322 нэр төрлийн тоног төхөөрөмж, үүнээс 764 ш агаар цэвэршүүлэгч, 1,558 ш эрчим хүчний хэмнэлттэй халаагч төхөөрөмжийг импортлон, хөнгөлөлтөд хамруулаад байна.  Гэр хорооллын гудамж, зам, амины орон сууц, хашаа, түц, шатахуун түгээврийн станц, авто засвар зэрэг багц стандартыг боловсруулах, батлуулах, агаарын чанарын индексийг олон улсын жишигт нийцүүлэх, агаарын бохирдлын эх үүсвэрийн улсын нэгдсэн тоо бүртгэл явуулах журам” -ыг шинэчлэн боловсруулж байна.  “Озон задалдаг бодисыг импортлох, ашиглах, худалдах зөвшөөрөл олгох тухай” Засгийн газрын 1999 оны 104 дүгээр тогтоолд нэмэлт, өөрчлөлт, “Агаарын бохирдлын суурин эх үүсвэр хэрэглэж байгаа иргэн, аж ахуйн нэгж, байгууллагаас төлбөр авах тухай” Засгийн газрын тогтоолын 2018 оны 9 дүгээр сарын 05-ны өдөр хэлэлцүүлж батлуулсан.  Ундны ус. Эрүүл ахуйн шаардлага, чанар, аюулгүй байдлын үнэлгээ MNS 0900:2005” стандартын шинэчилсэн төслийг 2018 оны 06 дугаар сарын 15-ны өдөр СХЗГ-ын байгаль орчны техникийн хорооны хурлаар, 2018 оны 06 дугаар сарын 21-ний өдөр СХЗГ-ын стандартчлалын үндэсний хорооны хурлаар тус тус хэлэлцүүлж батлуулсан.  Байгаль хамгаалал. Хөрс. Хот, суурин газрын хөрсний ариун цэврийн үнэлгээний үзүүлэлтийн норм, хэмжээ” MNS 3297:91 стандартын шинэчилсэн төслийг 2018 оны 06 дугаар сарын 15-ны өдөр СХЗГ-ын байгаль орчны техникийн хорооны хурлаар хэлэлцүүлсэн.  “Барилгын материалын эрүүл ахуйн аюулгүйн үзүүлэлтийн зөвшөөрөгдөх дээд хэмжээг батлах тухай” ЭМС, БХБС-ын 2018.01.10-ны өдрийн А/05/08 дугаар хамтарсан тушаалаар батлууллаа. | | | БОАЖЯ, НЗДТГ, МХЕГ | |
| 3 | Улаанбаатар хотын төвлөрлийг сааруулах зорилгоор нийслэлээс орон нутаг руу ажиллаж амьдрах иргэдийн санал санаачилгыг дэмжих бодлого боловсруулан хэрэгжүүлэх, аян өрнүүлэх, дагуул хотуудыг бий болгож шинжлэх ухаан, технологи, инноваци, аялал жуулчлал, аж үйлдвэр, худалдааны чиглэлээр төрөлжүүлэн хөгжүүлэх, төрийн зарим байгууллага болон төрийн өмчит их, дээд сургуулийг хотоос гаргах, тэдгээрийг холбосон хурдны зам, метро байгуулах урьдчилсан тооцоо судалгаа хийж, нийслэл хотын зарим чиг үүргийг аймгийн зэрэглэлтэй болон дагуул хот руу шилжүүлэх зэрэг асуудлыг 2018 оны 1 дүгээр улиралд багтаан судалж, холбогдох шийдвэрийг гаргах; | | | Багахангай, Багануур, Сонгинохайрхан, Сүхбаатар, Чингэлтэй, Хан-Уул Баянзүрх дүүргүүдээс 18 аймгийн 95 суманд шилжин суурьшихаар 210 гаруй иргэнээс судалгаа авсан байна. Хөдөө орон нутагт шилжин очсон иргэдэд нэг удаагийн буцалтгүй тусламж олгох эрх зүйн зохицуулалтыг бий болгож хэрэгжүүлэх ажлын хүрээнд хот, суурингаас хөдөөд шилжин суурьшиж, мал маллах хүсэлтэй гэр бүлийг цалин хөлстэй ажилд зуучилж, тогтвортой ажлын байр, орлоготой болгох зорилгоор Хөдөлмөр, нийгмийн хамгааллын сайдын 2018 оны 7 дугаар сарын 25-ны өдрийн “Хөдөлмөр эрхлэлтийг дэмжих туршилтын хөтөлбөр хэрэгжүүлэх тухай” А/206 дугаар тушаалын хавсралтаар “Гэрээт малчин- өрхийн хөдөлмөр эрхлэлтийг дэмжих туршилтын хөтөлбөр” болон “Гэрээт малчин-өрхийн хөдөлмөр эрхлэлтийг дэмжих туршилтын төслийн 2018 оны төсвийн хуваарь”-ийг батлан хэрэгжүүлж эхлээд байна. Тус төслийг хэрэгжүүлснээр 520 гаруй гэр бүл хамрагдана.  Улаанбаатар хотын доторх төрийн захиргаа, худалдаа үйлчилгээ, банк санхүүгийн төвлөрлийг сарниулах зорилгоор төр захиргааны болон эдийн засаг, бизнес санхүү, мэдээлэл технологи, спорт, соёл шинжлэх ухааны олон улсын хэмжээний үйл ажиллагаа явуулах хотын шинэ төвийг Яармагт байгуулна. Төслийг хэрэгжүүлэхээр 2018 онд Нийслэлийн төсвөөс 1,6 тэрбум төгрөг төлөвлөн 5 га газарт зураг төслийг боловсруулж, барилга угсралтын ажлыг эхлүүлнэ.  Засгийн газрын 2018 оны 02 дугаар сарын 22-ны өдрийн 10 дугаар хуралдаанаар Улаанбаатар хотын баруун өмнөд бүсэд нийслэлийн төр захиргааны байгууллагуудыг шилжүүлэн байршуулах тухай асуудлыг хэлэлцүүлж, дэмжигдсэн. Хурлын шийдвэрийн дагуу Хотын баруун өмнөд бүсэд Нийслэлийн төр захиргааны байгууллагуудыг шилжүүлэх судалгааг, Нийслэлийн Иргэдийн Төлөөлөгчдийн Хурлын Тэргүүлэгчдийн хурлаар хэлэлцэж, 2018 оны 04 дүгээр сарын 09-ний өдрийн "Нийслэлийн нутгийн захиргааны байгууллагуудыг шилжүүлэн байршуулах талаар авах зарим арга хэмжээний тухай" 37 дугаар тогтоол гарсан.  Нийслэлийн Засаг даргын 2018 оны А/149 дугаар захирамжийн дагуу Нийслэлийн нутгийн захиргааны төвийг байгуулах зураг, төсөв боловсруулах НХТЕТГ/201802003 дугаар зөвлөх үйлчилгээний тендерийг 2018 оны 04 дүгээр сарын 17-27-ны өдрийн хооронд зарлаж хураангуй жагсаалтад орсон байгууллагуудад саналын урилгыг хүргүүлээд байна. Нийслэлийн Засаг даргын 2018 оны А/326 дугаар захирамжаар Нийслэлийн төр, захиргааны байгууллагуудыг нэг дор шилжүүлэн байршуулах ажлыг зохион байгуулах үүрэг бүхий ажлын хэсэг болон газрын байршил тогтоож, зураг төсөл боловсруулах, барилга угсралтын ажилд хяналт тавих дэд ажлын хэсэг, гэрээний төсөл боловсруулах дэд ажлын хэсэг байгууагдан ажиллаж байна. | | | БХБЯ, | |
| 4 | Төсвийн байгууллагын халаалтын нам даралтын зууханд улсын төсвийн хөрөнгөөр, хувийн аж ахуйн нэгж, байгууллагад урт хугацааны хөнгөлөлттэй зээлийн санхүүжилтээр технологийн шинэчлэл хийх ажлыг 2018 оноос эхлүүлэх, тэдгээрийн хэрэглэгчдийг төвийн эрчим хүчний системд холбох, сэргээгдэх эрчим хүч, хийн түлшинд шилжүүлэх замаар түүхий нүүрсний хэрэглээг багасгах асуудлыг үе шаттайгаар шийдвэрлэж Улаанбаатар хотод байгаа түүхий нүүрсээр ажилладаг халаалтын нам даралтын зуухнуудыг 2019 оноос хаах, чанар стандартын шаардлага хангасан утаагүй шахмал болон хийн түлшний үйлдвэрлэл эрхлэгчдийг төрийн оновчтой бодлогоор дэмжих, зохист хэмжээнээс их хорт утаа ялгаруулж байгаа авто тээврийн хэрэгсэл, зориулалтын бус түлш хэрэглэн химийн хорт бодис ялгаруулж агаарын чанар, нийгмийн эрүүл мэндэд хохирол учруулж байгаа иргэн, аж ахуйн нэгж, байгууллагын үйл ажиллагаанд тавих хяналтыг чангатгаж, таслан зогсоох арга хэмжээг авч хэрэгжүүлэх; | | | Улаанбаатар хотын төвийн 6 дүүрэгт 3-15 кВт-ийн хүчин чадалтай 202 мянган өрхийн зуух, 15-100 кВт хүртэлх хүчин чадалтай усан халаалтын-2,314 зуух, 101 кВт-аас дээш хүчин чадалтай уурын болон ус халаалтын-345 зуух утаа үйлдвэрлэж байна. Үндэсний хөтөлбөрт туссанаар 101 кВт-аас дээш хүчин чадалтай 228 зуух буулгахаас одоогоор 45-ыг буулгаж, 68-ыг дахин буулган ажиллаж байна. Төвийн 6 дүүрэгт байрлах сургууль, цэцэрлэг, цагдаагийн хэсэг, өрхийн эмнэлэг зэрэг төрийн өмчит барилгаас эхний ээлжинд 100 зуухыг буулгаж, цахилгаан бага зарцуулдаг, дэвшилтэт технологиор солиход 7 тэрбум төгрөг зарцуулахаар байна. 2018 онд агаар, орчны бохирдлыг үндэсний хороо 2018 оны байдлаар Эрчим хүчний яамнаас 68 зуух, Нийслэлийн төсвөөс-10, БОАЖСайдын багцаас-7 зуухыг буулган төвийн шугаманд холбож, цахилгаан халаагуураах сольж байна.  Нийслэлийн Засаг даргын 2018 оны 5 дугаар сарын 04 өдрийн А/387 дугаар захирамжаар Улаанбаатар хотод 2019 оны 05 дугаар сарын 15-ны өдрөөс эхлэн түүхий нүүрс хэрэглэхийг хориглосонтой холбогдуулан хэрэгжүүлэх арга хэмжээний төлөвлөгөө боловсруулах, хэрэгжилтийн бэлтгэл ажлыг хангах, удирдан зохион байгуулах чиг үүрэг бүхий “Ажлын хэсэг” –ийг байгуулсан. Нийт 10 багц хэрэгжүүлэх үйл ажиллагааны хүрээнд 117 хэрэгжүүлэх арга хэмжээний саналыг боловсруулж, төлөвлөгөөний төслийг бэлэн болгож, хэрэгжүүлэн ажиллаж байна.  МОШТҮН ХХК-ний үйлдвэр байгуулах  Хан-Уул дүүргийн 10-р хорооны нутаг дэвсгэрт Чингис хаан олон улсын нисэх буудлын баруун урд талд 10 га газрыг судалж, Нийслэлийн Засаг даргын захирамжийн төсөлд санал авч батлуулахаар ажиллаж байна.  - Сайжруулсан түлшний битүү агуулах барих газрын байршлыг Чингэлтэй дүүргийн 19-р хороонд Санзайн зам дагуу 2 байршил, Баянзүрх дүүргийн  10, 11, 20 -р хороо Гачуурт, Хонхорт, Налайх чиглэлийн зам дагуу,  Сонгинохайрхан дүүргийн 22-р хороо Зүүн туруун,  Нийт 3 дүүрэгт 7 байршлыг судалж, нийт 3 агуулах барихаар төлөвлөж бэлтгэл ажлыг хангаж байна.  2018 онд 80 мянган тонн сайжруулсан түлшээр Сонгинохайрхан дүүргийн 7, 8, 9, 11, 24, 25, 26, 28 нийт 8 хорооны 26,3 мянган өрхийг хангахаар МОШТҮНэгдэлтэй хамтран ажиллаж байна.  **“**Таван толгойн түлш” ХХК нь жилд 200 мянган тонн үйлдвэрлэх хүчин чадал бүхий үйлдвэрийн барилгын гэрээ хийгдэж, 2018 оны 11 сарын 01-ний өдөр үйлдвэрлэл эхлүүлэхэд бэлэн болоод байна. 2019 оны 9 дүгээр сарын 15-ны өдөр нийтдээ 600 мянгат тонн буюу Улаанбаатарын айл өрхийн түлшний хэрэгцээний хагасыг буюу 600.000 тн түлш нөөцөлсөн байхаар төлөвлөн туршилтын үйлдвэрлэлийг хийж, ард иргэдэд таницуулах ажил хийгдэж байна. | | | ОББҮХ, НЗДТГ,  ЭХЯ, ТТТҮЛШ | |
| 5 | Гэр хорооллын дахин төлөвлөлтийн ажлыг эрчимжүүлэх, гэр хорооллын дэд бүтцийг бий болгож, төвлөрсөн дулаан хангамжид холбох, аймгийн төвүүд болон Улаанбаатар хотод баригдаж бэлэн болсон, зах зээл дээр борлогдоогүй байгаа орон сууцны тооцоолол судалгааг нарийвчлан гаргаж, тэдгээрт гэр хорооллын иргэдийг оруулах талаар арилжааны банкууд, аж ахуйн нэгж байгууллагуудтай хамтран судалж, 2018 оны эхний хагас жилд багтаан холбогдох шийдвэрийг гаргах; | | | Улаанбаатар хотын хэмжээнд 24 байршлын 75 хэсэгчилсэн талбайд гэр хорооллын дахин төлөвлөлтийн төсөл хэрэгжихээс 29 хэсэгчилсэн талбайд 26 төсөл хэрэгжүүлэгч шалгаран, иргэдийн газрыг тодорхой хэмжээнд чөлөөлж барилгын угсралтын ажлыг эхлүүлээд байна. Эдгээр 29 байршилд Хэсэгчилсэн ерөнхий төлөвлөгөөний хүрээнд 54,879 айлын орон сууцыг төлөвлөснөөс 10,060 айлын орон сууцыг барьж эхэлсэн бөгөөд 53,09 айлын орон сууцыг ашиглалтад оруулаад байна. Ашиглалтад орсон орон сууцны барилгын газарт орсон 1,509 иргэнээс 1,018 иргэнийг орон сууцанд оруулж үлдсэн барилгуудыг зарж борлуулж байгаагаас борлогдоогүй 525 айлын орон сууц байгаа бол нийт төслийн хүрээнд ашиглалтад ороогүй байгаа ч захиалга аваад борлогдоогүй 1,603 айлын орон сууц байна.  “Гэр хорооллыг хөгжүүлэх сан”-гийн үйл ажиллагаа нь Улаанбаатар хотын агаарын чанарыг сайжруулах 1, 2 дугаар бүсийн оршин суугчид орон сууцны ипотекийн зээлийн урьдчилгаа 30 хувийн төлбөрийг санхүүжүүлж, 2017 оноос одоог хүртэл “Гэр хорооллыг хөгжүүлэх сан”-аас нийт 74 иргэнд дэмжлэг үзүүлээд байна. Газрын санд 4,5 га газрыг шилжүүлэн авсан.  Өөрийн өмчлөлийн газар дээрээ эрчим хүчний хэмнэлттэй, орчны бохирдол үүсгэдэггүй амины орон сууц барих иргэдэд ипотекийн зээлийг олгодог байхаар Монголбанк, Сангийн яамны эхний шатны яриа, хэлэлцээ нааштай хийгдэж байна. | | | НЗДТГ, БХБЯ | |
| 6 | Агаарын бохирдлыг бууруулах, агаарын бохирдлоос иргэдийн эрүүл мэндийг хамгаалахад чиглэсэн үндэсний бараа бүтээгдэхүүн үйлдвэрлэх, импортлох, олон улсын дэвшилтэт техник технологийг хэрэглээнд нэвтрүүлэх талаар иргэн, аж ахуйн нэгж, иргэний нийгмийн байгууллагаас гаргасан аливаа санал санаачилга, үйл ажиллагааг төрийн бодлогоор дэмжиж, татварын болон санхүүгийн бодитой дэмжлэг үзүүлэх, хөнгөлөлттэй зээл тусламжид хамруулах, хотын ногоон байгууламжийг өргөтгөх, хог хаягдлын менежментийг сайжруулах; | | | 2018 оны 5 дугаар сарын 30-ны өдөр нийтдээ агаар цэвэршүүлэгч, эрчим хүчний хэмнэлттэй халаагч төхөөрөмж зэрэг 10 нэр төрлийн тоног төхөөрөмжийг хөнгөлөлт, чөлөөлөлтөнд хамруулж, Засгийн газрын 2018 оны 5 дугаар сарын 30ны өдрийн 157 дугаар тогтоолоор баталлаа. Ингэснээр шөнийн цахилгааныг тэглэх хөнгөлөлтөд хамрагдах айл өрхийг нэмэгдүүлж, уг бараа бүтээгдэхүүний зах зээлийн үнэ 10-15% буурна. Тогтоол хэрэгжиж эхэлснээс хойш 2018 оны 8 дугаар сарын 26-ны өдрийн мэдээгээр нийт 2,322 нэр төрлийн тоног төхөөрөмж, үүнээс 764 ш агаар цэвэршүүлэгч, 1558 ш эрчим хүчний хэмнэлттэй халаагч төхөөрөмж хөнгөлөлтөд хамрагдсан.  "Ногоон сан" Хас банктай хамтран эрчим хүчний хэмнэлттэй ахуйн цахилгаан халаагуур, сэргээгдэх эрчим хүчний тоног төхөөрөмж худалдан авах иргэдэд зориулсан бага хүүтэй, урт хугацаатай зээлийн үйл ажиллагааг эхлүүлэн одоогийн байдлаар сайжруулсан түлш, дулаан хадгалах халаах төхөөрөмж, амины орон сууцны дулаалга гэсэн 3 төрлийн зээл гаргаж байна.  Дэлхийн банкны хөнгөлөлттэй зээлийн хүрээнд 2012-2018 онд хэрэгжүүлж буй “Улаанбаатар Цэвэр агаар төсөл”-өөс “Бид нэг агаартай” аяны хүрээнд эрчим хүчний хэмнэлттэй цахилгаан халаалтын хэрэгслийн стандарт" болон "Гэр хорооллын айл өрхийн сууцанд тавигдах шаардлага" стандартуудыг боловсруулж байна.  Цэцэрлэгийн барилгыг дулаалах төслийн хүрээнд дулаан алдагдлыг бууруулахаар нийслэлийн гэр хороололд байрлах 5 цэцэрлэгийн барилгын дулаан алдагдлыг бууруулахаар шийдвэрлэж, хэмжилт хийн ажлын даалгаврыг боловсруулан ажиллаж байна.  Дулаалгын аяныг үргэлжлүүлэн хэрэгжүүлж эхэллээ. Чингэлтэй дүүргийн 7 дугаар хороонд баригдах “Дэд бүтцийн төв” барих ажилтай уялдуулан “Дулаалга” аянд хамрагдах айл өрхүүдтэй нийт 3 удаа уулзалт хийж аяны тухай мэдээ мэдээллийг өгсөн. Хамрагдах айл өрхүүдийг 2018 оны 02 дугаар сарын 26-наас 03 дугаар сарын 02-ны хооронд бүртгэж, 100 өрх гэрээ байгуулснаас 10 өрх байшингаа дулаалж дууссан байна.  Сонгинохайрхан дүүргийн 31 дүгээр хорооны 32 айлыг нэг эх үүсвэр бүхий хэсэгчилсэн дулааны сүлжээнд холбох ажлын хүрээнд газрын асуудлыг шийдвэрлэх, дулаан хангамжийн системийн ашиглалтын зураг төслийг боловсруулж, батлуулахаар ажиллаж байна.  “Бид нэг агаартай” аяны хүрээнд НҮБ-ын Хүүхдийн сангийн санхүүгийн дэмжлэгтэйгээр орчны бохирдол хамгийн ихтэй хороодод үйл ажиллагаа явуулж буй ерөнхий боловсролын 20 сургуулийн эко клубын 1600 сурагчдад агаар, орчны бохирдлоос өөрийгөө болон гэр бүлээ хамгаалах, бохирдлоос урьдчилан сэргийлэх чиглэлээр сургалтыг явуулж эхэлсэн. Сургалтын материал болох 12 цуврал богино хэмжээний киног Даян дэлхийн ногоон хөгжлийн байгууллагын дэмжлэгтэйгээр бэлтгэсэн. Дээрх богино хэмжээний киног байгууллагын нүүр хуудас, олон нийтийн сүлжээнд байршуулж, иргэд олон нийтэд түгээж байна. | | | НЗДТГ  ЭМЯ, ОББҮХ | |
| 7 | Агаарын бохирдлоос хүн амын эрүүл мэндийг сахин хамгаалах, урьдчилан сэргийлэх хүрээнд улсын хэмжээнд сургуулийн өмнөх, ерөнхий болон мэргэжлийн боловсрол, дээд сургуулийн хичээлийн жил эхлэх, дуусах болон улирлын амралтын хуваарийг өөрчлөх асуудлыг судалж, 2018 онд багтаан шийдвэрлэж, хэрэгжүүлэх | | | Дэлхийн банкны санхүүжилтээр хэрэгжиж буй “Улаанбаатар - Цэвэр агаар” төслийн шугамаар дүүргийн 142 эрүүл мэндийн төв болон нэгдсэн эмнэлэг, амаржих газрын хүүхдийн кабинетэд 862 агаар цэвэршүүлэгч, Засгийн газраас 5,270 агаар цэвэршүүлэгчийг суурилуулаад байна. Эмнэлгийн дотоод орчны агаарын бохирдлын түвшинг түргэвчилсэн аргаар хэмжилт хийхэд агаар дахь PM2.5-ийн агууламж 13-29 хувиар буурсан үзүүлэлт гарсан байна.  Хүрээлэн байгаа орчны бохирдлын эрүүл ахуйн аюулгүйн үзүүлэлтийг хүн амын өвчлөл, нас баралтын мэдээтэй холбож дүн шинжилгээ хийдэг тандалтын систем эрүүл мэндийн салбарт бий болоод байна.  2018 онд Уушгины хатгалгааны эсрэг вакцинд давхардсан тоогоор Нийслэлийн 9 дүүргийн 49 290 хүүхдийг хамруулсан бол 2018 оны 11 дүгээр сард Томуугийн эсрэг вакцинаар эрсдэлт бүлгийн 125,000 хүнийг дархлаажуулах ажил хийгдэхээр бэлтгэл ажлыг хангаад байна.  Агаар, орчны бохирдлыг бууруулах үндэсний хөтөлбөр, төлөвлөгөөнд туссаны дагуу “Орчны эрүүл мэнд” үндэсний хөтөлбөр (2017-2020 он)-ийг Засгийн газрын 2017 оны 225 дугаар тогтоолоор баталж, хөтөлбөрийг хэрэгжүүлэх арга хэмжээний төлөвлөгөөний 2018 онд төлөвлөсөн 55 ажлаас 42 ажил бүрэн гүйцэтгэлтэй хийгдсэн, биелэлт нь 76%тай байна.  Ерөнхий боловсролын сурагчдын өвлийн амралтын хуваарийг 2018 оны 12 дугаар сарын 15-наас 2019 оны 2 дугаар сарын 15-ны хугацаанд байхаар асуудлыг судалж, 2018 оны 10 дугаар сарын 13-ны өдөр Орчны бохирдлыг бууруулах үндэсний хорооны хурлаар хэлэлцүүлж, тогтоолд тусган батлаад байна. | | | ЭМЯ, НЗДТГ | |
| ***2. Улсын Их Хурлын гишүүн Ё.Баатарбилэгийн ахалсан ажлын хэсгийн 2018 оны 01 дүгээр сарын 31-ний өдрийн зөвлөмж*** | | | | | | | | |
| 1 | Агаарын бохирдлоос хүн амын эрүүл мэндийг хамгаалах, урьдчилан сэргийлэх чиглэлээр УИХ болон бусад хууль тогтоомжид заасан заалтуудыг хэрэгжүүлж ажиллах | | 2017 оны 3 дугаар сарын 20-ны өдөр “Агаар, орчны бохирдлыг бууруулах үндэсний хөтөлбөр”-ийн хүрээнд төлөвлөгөө хэрэгжсэнтэй холбоотойгоор “Орчны бохирдлыг эрүүл мэнд хөтөлбөр” батлагдаж, томуу, томуу төст өвчнөөр өвчилсөн 5 хүртэлх насны хүүхдийн 10 нэрийн 30 төрлийн ууж хэрэглэх эмийг үнэгүй олгохоор шийдвэрлэлээ. Томуугийн эсрэг дархлаажуулалтанд 2017-2018 оны өвөл хүүхэд, жирэмсэн эх, эрсдэлт бүлгийн нийт **200’030 хүн** хамрагдсан бол 2018-2019 оны өвөл дахин 125 мянган хүнийг хамруулахаар бэлттгэл ажил хийгдсэн байна. Мөн 2017-2018 оны өвөл Сүхбаатар, Сонгинохайрхан, Баянзүрх дүүргийн 2 хүртэлх насны 47’300 хүүхдийг уушгины хатгалгаа өвчний эсрэг вакцинаар дархлаажуулсан бол 2018-2019 онд Нийслэлийн 9 дүүргийн 49,290 хүүхдийг нэмж, хамруулаад байна. Томуу, томуу төст өвчний дэгдэлтээс урьдчилан сэргийлэх зорилгоор урьдчилан сэргийлэх, хянах ажлыг эрчимжүүлэх тухай Эрүүл мэндийн сайдын 04 тоот албан даалгавар, Эрүүл мэндийн сайдын 2014 оны 358, 2017 оны 346 дугаар тушаалаар “Томуу, томуу төст өвчний эрсдэлээс сэргийлэх бэлэн байдлын төлөвлөгөө”-г гарган хэрэгжүүлж байна. Түүнчлэн, “Агаар, орчны бохирдлыг бууруулах үндэсний хөтөлбөр, төлөвлөгөөнд туссаны дагуу “Орчны эрүүл мэнд” үндэсний хөтөлбөр (2017-2020 он)-ийг Засгийн газрын 2017 оны 225 дугаар тогтоолоор баталж, хөтөлбөрийг хэрэгжүүлэх арга хэмжээний төлөвлөгөөний 2018 онд төлөвлөсөн 55 ажлаас 42 ажил бүрэн гүйцэтгэлтэй хийгдсэн, биелэлт нь 76%-тай байна.  Түүнчлэн, ЕБС-ийн сурагчдын 2018-2019 оны өвлийн амралтыг 2018 оны 12 дугаар сарын 15-наас 2019 оны 2 дугаар сарын 15-ны хугацаанд байхаар судалж байна, | | | | | ЭМЯ,  ОББҮХ |
| 2 | Агаарын бохирдлыг бууруулах ойрын, дунд, уртын хугацааны төлөвлөгөөний төсөл боловсруулах ажлын хэсгээр хэлэлцүүлж, Улсын Их Хурлаар батлуулах | | Монгол Улсын Засгийн газар Үндэсний аюулгүй байдлын зөвлөлийн 2017 оны 03/03 дугаар зөвлөмжийг үндэслэн “Агаар, орчны бохирдлыг бууруулах үндэсний хөтөлбөр”, түүнийг хэрэгжүүлэх арга хэмжээний төлөвлөгөөг **Хөгжлийн бодлого, төлөвлөлтийн хуульд нийцүүлэн боловсруулж батлан хэрэгжүүлж байна**. “Агаар орчны бохирдлыг бууруулах үндэсний хөтөлбөр”-ийг боловсруулж, хэрэгжүүлж байна. Энэхүү хөтөлбөрийн хүрээнд байгальд ээлтэй, дэвшилтэт технологи бүхий дэд бүтцийн байгууламжийн чанар, хүртээмжийг нэмэгдүүлж, утаа үйлдвэрлэгч яндангийн тоог бууруулах, түүхий нүүрсний хэрэглээг хязгаарлах, орон нутгийг хөгжүүлж төвлөрлийг сааруулах, байгаль орчны хууль тогтоомжийн хэрэгжилт, үүрэг хариуцлагыг чангатгах, стандартуудыг мөрдүүлэх зэрэг цогц арга хэмжээ авч хэрэгжүүлэн 2025 он гэхэд агаар, орчны бохирдлыг 80 хувиар бууруулах зорилт тавиад ажиллаж байна. Хөтөлбөрийг хэрэгжүүлэх арга хэмжээний төлөвлөгөөнд нийтдээ 198 арга хэмжээг тусгасан байна.  Засгийн Газрын 2018 оны 62 дугаар тогтоол гарснаар түүхий нүүрсийг хэрэглэхийг 2019 оны 5 дугаар сарын 15-ны өдрөөс хориглосноор сайжруулсан түлшийг хэрэглээнд нэвтрүүлж, бохирдлыг 50 хүртэл хувиар бууруулах боломж бүрдэнэ гэж үзэж байна. | | | | | БОАЖЯ, |
| 3 | Ойрын хугацааны төлөвлөгөөнд бодит үр дүнд хүрэх 3-5 ажлыг тусгаж, 2018 оны 12 дугаар сарын 01-ний дотор одоо байгаа хэмжээнээс 50 хувиар бууруулах зорилт тавьж ажиллах | |
| 4 | 2019 оны улсын болон нийслэл, орон нутгийн төсөвт агаарын бохирдлыг бууруулахад зориулж тусгайлсан хөрөнгийн эх үүсвэр бий болгож, сайжруулсан зуух, түлшний болон халаалтын технологи, гэр, амины орон сууцны дулаалгын талаарх оновчтой шийдлийг ойрын хугацаанд гаргах, сайжруулсан түлшний үйлдвэрийн байршлыг үндэслэлтэй тогтоох | | 2015 онд Цэвэр агаарын сан татан буугдсанаар Агаарын бохирдлын төлбөрийн тухай хуулиар бохирдлын 4 төрлийн төлбөр нь улсын төсөвт орж, зориулалтын дагуу зарцуулагдахаа больсон. Агаарын бохирдлын төлбөрийн тухай хуулийн дагуу төвлөрсөн орлогыг зориулалтаар нь агаарын бохирдлыг бууруулах арга хэмжээнд зарцуулах зохицуулалтыг бий болгох үүднээс “Агаарын бохирдлын эсрэг сан”-г байгуулах асуудлаар Агаарын тухай болон холбогдох бусад хуульд нэмэлт, өөрчлөлт оруулан УИХурлаар батлуулаад байна. Ингэснээр 2019 оны 1 дүгээр сарын 1-нээс Агаарын бохирдлын эсрэг сан” байгуулагдаж, хөрөнгийн эх үүсвэр бий болно. Түүнчлэн, БНСУ-ын Засгийн газраас олгох хөнгөлөлттэй зээл, БНХАУ-ын буцалтгүй тусламж, НҮБХСангаас хэрэгжүүлэх төслийн хүрээнд олон арга хэмжээг тогтвортой хэрэгжүүлэх боломж бүрдэнэ. Дэлхийн банкны хөнгөлөлттэй зээлийн хүрээнд 2012-2018 онд хэрэгжүүлж буй “Улаанбаатар Цэвэр агаар төсөл”-өөс “Бид нэг агаартай” аяны хүрээнд “Эрчим хүчний хэмнэлттэй цахилгаан халаалтын хэрэгслийн стандарт" болон "Гэр хорооллын айл өрхийн сууцанд тавигдах шаардлага" стандартуудыг боловсруулж байна Сайжруулсан түлшний үйлдвэрлэлийг дэмжих, түгээлт борлуулалтын сүлжээг байгуулах ажлын хүрээнд 9 газрын захирамж гарсан. Хан-уул дүүргийн 10 хорооны нутаг дэвсгэрт сайжруулсан түлшний үйлдвэрлэл явуулах 10 га газрыг олгон, аж ахуйн нэгжүүд үйлдвэрлэлийнхээ хүчин чадлыг нэмэгдүүлэн шинэ үйлдвэр барих ажлаа эхлүүлээд байна.  Нийслэлийн Засаг Даргын 2018 оны 10 дугаар сарын 11-ны өдрийн А/961 дүгээр захирамжаар сайжруулсан түлш түгээх нөөцлөх агуулахын зориулалт бүхий газар эзэмшүүлэх захирамж Улаанбаатар хотын 8 байршилд гарсан. 2018 оны нийслэлийн төсвийн хөрөнгө оруулалтаар 3 агуулах барихаар ажиллаж байна. | | | | | БОАЖЯ,  ОББҮХ,  НЗДТГ |
| 5 | Гэр хорооллын дахин төлөвлөлтийг эрчимжүүж, шинэ суурьшлын бүсээ яаравчлан тодорхойлох. Энэхүү шинэ суурьшлын бүс байгуулах асуудлыг хөдөө, орон нутгийг дэмжих, хөгжүүлэх бодлоготой уялдуулан хэрэгжүүлэх | | Монгол Улсын Их Хурлын 2013 оны 23 дугаар тогтоолоор баталсан “Улаанбаатар хотын 2020 он хүртэл хөгжүүлэх ерөнхий төлөвлөгөөний тодотгол, 2030 он хүртэл хөгжүүлэх хөгжлийн чиг хандлага баримт бичиг”-ийг хэрэгжүүлэх үйл ажиллагааны 2016-2020 оны төлөвлөгөөг Монгол Улсын Засгийн газрын 2016 оны 174 дүгээр тогтоолоор батлуулсан. Тус хөгжлийн ерөнхий төлөвлөгөөний тодотголд Улаанбаатар хотын гэр хорооллыг байршлаар нь төвийн, дундын, захын гэсэн 3 бүсэд хуваан хөгжүүлэхээр төлөвлөсөн.  Төвлөрсөн инженерийн шугам сүлжээнд холбогдох боломжтой төвийн гэр хорооллыг дахин төлөвлөн, өндөр болон дунд давхрын барилгаар барилгажуулах, дунд хэсгийн гэр хорооллыг дахин төлөвлөн, нам болон дунд давхрын барилгаар барилгажуулж, хэсэгчилсэн инженерийн шугам сүлжээнд холбох, захын гэр хорооллын хэсэгт үе шаттайгаар бие даасан шугам сүлжээтэйгээр гэр хорооллын газрыг дахин зохион байгуулахаар тусгагдсан. Үүний дагуу хөгжлийн ерөнхий төлөвлөгөөг хэрэгжүүлэх арга хэмжээний төлөвлөгөөнд 2016- 2020 онд Улаанбаатар хотын гэр хорооллын газрыг дахин төлөвлөн барилгажуулах төслүүдийг 24 байршилд, гэр хорооллын газрыг дахин зохион байгуулах төслүүдийг 38 байршилд хэрэгжүүлэхээр туссан. Мөн Чингэлтэй дүүргийн 7-р хороо, Сүхбаатар дүүргийн 18 дугаар хороонд хэсэгчилсэн инженерийн хангамжтай “Бичил дэд төв” төслийг хэрэгжүүлж эхэлсэн. ЧД-ийн 7-р хорооны ажил 11-р сард дуусах бол, СБД-ийн 18 дугаар хорооны ажил 30 хувьтай байна. Мөн дээрх төслүүдийг түшиглэж дулааны алдагдал ихтэй амины орон сууцны дулаан алдагдлыг бууруулахаар тус бүр 50 айлыг жишиг болгон засварлан шинэчилж байна. | | | | | БХБЯ,  НЗДТГ |
| 6 | Агаарын бохирдлыг бууруулахад иргэдийн оролцоо, үүрэг, хариуцлагыг нэмэгдүүлэх, ард иргэдэд сайжруулсан түлшний талаарх мэдлэг мэдээлэл олгох, хэрэглүүлж сургах талаар төрөөс сургалт, сурталчилгаа явуулах, тухайн чиглэлээр хийж байгаа үйл ажиллагааг сурталчлан таниулах ажлыг нийслэл дүүргийн Засаг даргын тамгын газар, төрийн бус байгууллага, хэвлэл мэдээллийн байгууллагуудтай хамтран зохион байгуулах | | Улаанбаатар хотод 2019 оны 05 дугаар сарын 15-ны өдрөөс эхлэн түүхий нүүрс хэрэглэхийг хориглосон шийдвэрийг НЗДТГ-т байрлах лед дэлгэц, Хангарди ордон дахь агаарын чанарын мэдээг дамжуулах дэлгэцээр, цаг уур, орчны шинжилгээний газрын дэлгэцээр, агаарын чанарыг сайжруулах 1, 2-р бүсийн 35 дунд сургуульд байрлуулсан дэлгэцээр тус тус иргэд, олон нийтэд сурталчлан ажиллаж байна. “Нийслэлийн агаарын бохирдлыг бууруулах арга хэмжээнүүдийг нэгтгэн цогц зураглал гаргах хэлэлцүүлэг”-ийг 2018 оны 04 дүгээр сарын 13-ны өдөр зохион байгуулагдаж, төрийн болон төрийн бус байгууллагуудын 50 гаруй төлөөлөл оролцлоо.Агаарын бохирдлыг бууруулах чиглэлээр ойрын хугацаанд хийхээр  “Бид нэг агаартай” аяны хүрээнд НҮБ-ын Хүүхдийн сангийн санхүүгийн дэмжлэгтэйгээр орчны бохирдол хамгийн ихтэй хороодод үйл ажиллагаа явуулж буй ерөнхий боловсролын 20 сургуулийн эко клубын 1600 сурагчдад агаар, орчны бохирдлоос өөрийгөө болон гэр бүлээ хамгаалах, бохирдлоос урьдчилан сэргийлэх чиглэлээр сургалтыг явуулж эхэлсэн ба 2018 оны 10 дугаар сарын 11-12-ны өдрүүдэд 50 гаруй хувийн хэвлийг багтаасан үзэсгэлэн төв талбайд зохион байгууллаа. Сургалтын материал болох 12 цуврал богино хэмжээний киног Даян дэлхийн ногоон хөгжлийн байгууллагын дэмжлэгтэйгээр бэлтгэсэн. Дээрх богино хэмжээний киног байгууллагын нүүр хуудас, олон нийтийн сүлжээнд байршуулж, иргэд олон нийтэд түгээж байна. “Утааны эсрэг ээж аавууд”, “Эрүүл орчин, зөв ахуй” төрийн бус байгууллагуудтай хамтран дулаалгын 6 сарын сургалтын аяныг 1,830 өрх хамруулан зохион байгуулж байна. | | | | | НЗДТГ,  ЭМЯ,  БОАЖЯ |
| 7 | Нийслэлийн агаарын чанарын бүсүүдэд байрладаг төрийн анхан шатны байгууллагуудыг шөнийн тарифын хөнгөлөлтөнд хамруулах | | 2017 онд 114 мянган өрхөд 3,5 тэрбум төгрөгийн урамшуулал олгосон. 2018 онд 8,3 тэрбум төгрөгийн хөнгөлөлт олгохоос 117 мянган өрхөд 5,9 тэрбум төгрөгийг урамшуулалд хамруулаад байна . Одоогоор нийслэл хотын цахилгааны шугам сүлжээний ачаалал даах чадварт суурилан зөвхөн иргэн өрхийг хамруулах боломжтой байна. | | | | | БОАЖЯ |
| 8 | Амгалан дулааны станцын ойр орчмын халаалтын зухнуудыг татан буулгаж, станцаас хангах, станцын бүрэн хүчин чадал, дэд бүтцийг ашиглан шинэ турбин генератор суурилуулан цахилгаан дулаан хослон үйлдвэрлэх боломжийг судлах | | Нийслэлийн агаарын чанарын 1-2 дугаар бүсэд байрлах бага, дунд чадлын 45 зуухыг төвлөрсөн дулаанд холбох ажлыг бүрэн хийж дуусгасан бол 9 багц ажлыг дуусгахаар ажиллаж байна. Эдгээр ажил хэрэгжсэнээр нийслэлийн 68 халаалтын зуухыг зогсоож, түүнээс тэжээгддэг 159 барилга байгууламж төвийн шугамд холбогдоно.  Түүнчлэн Нийслэлийн хөрөнгөөр 10 зуухыг буулгасан бол БОАЖСайдын багцаас агаарын чанарыг сайжруулах бүсэд орших 7 цэцэрлэгийг цахилгаан халаалтанд шилжүүлэхээр төлөвлөн ажиллаж байна. | | | | | ЭХЯ,  НЗДТГ,  БОАЖЯ |
| 9 | 100 хувь цахилгаанаар гэх байшингийн халаалтаа шийдсэн айл өрхүүдийг дүүргийн тодорхойлолтоор цахилгааны хөнгөлөлт, урамшуулалд хамруулах 24 цагаар цахилгааны хөнгөлөлтөнд хамруулах асуудлыг шийдвэрлэх | | * Үйлдвэрлэл, хэрэглээнд байгальд ээлтэй хандлага, зөв дадлыг төлөвшүүлэх урамшууллын оновчтой хөшүүргийг бий болгох үүднээс “Байгаль орчинд ээлтэй дэвшилтэт арга, технологи нэвтрүүлсэн иргэн, аж ахуйн нэгж, байгууллагыг урамшуулах журам” боловсруулж Засгийн газрын 2017 оны 290 дугаар тогтоолоор баталлаа. Уг журмаар агаар, орчны бохирдол, хог хаягдал, дулааны алдагдлыг бууруулах, эрчим хүч хэмнэх, байгалийн нөөцийг үр ашигтай, хаягдалгүй ашиглах арга, технологи нэвтрүүлсэн иргэн, аж ахуйн нэгж, байгууллагад “Ногоон гэрчилгээ”, бүтээгдэхүүн, үйлчилгээнд “Эко тэмдэг” олгоно. | | | | | БОАЖЯ |
| *3****. Улсын Их Хурлын гишүүн Ё.Баатарбилэгийн ахалсан ажлын хэсгийн 2018 оны 04 дүгээр сарын 04-ний өдрийн зөвлөмж*** | | | | | | | | |
| 1 | | Улсын Их Хурал 2018 оны 01 дүгээр сарын 05-ны өдрийн “Агаарын бохирдлыг бууруулахтай холбогдуулан авах арга хэмжээний тухай “ 02 дугаар тогтоолын зарим заалтын хэрэгжүүлэх хугацааг баримталж, хариуцах эзэн, хэрэгжих хугацааг баримталж, хариуцах эзэн, хэрэгжих хугацаа, шаардлагатай хөрөнгийн эх үүсвэр, хүрэх үр дүнг заасан нэгдсэн төлөвлөгөөний төслийг 2018 оны 05 дугаар сард багтаан танилцуулах | | | “Агаар, орчны бохирдлыг бууруулах үндэсний хөтөлбөр” түүнийг хэрэгжүүлэх арга хэмжээний төлөвлөгөө нь 2017 оны 3 дугаар сард батлагдан хэрэгжиж байна. Хөтөлбөр, төлөвлөгөөний хүрээнд 5 зорилт дэвшүүлэн, 2025 он хүртэл хэрэгжүүлэх арга хэмжээг он, оноор нь тусган хэрэгжүүлж байна. Түүнчлэн хөтөлбөр төлөвлөгөөг хэрэгжүүлэх дэд ажлын хэсгүүд хариуцсан яамд дээр байгуулагдан, хэрэгжүүлж байна.  2018 онд хэрэгжүүлэх арга хэмжээний төлөвлөгөөг төсвөөс тавигдсан 16,85 тэрбум төгрөгийн хүрээнд Орчны бохирдлыг бууруулах үндэсний хорооны хурлаар ажлын төлөвлөгөөг хэлэлцэн батлуулаад байна. Түүнчлэн УИХ-ын 02 дугаар тогтоолын хэрэгжүүлэх ажлын хүрээнд Засгийн газрын 2018 оны 43, 62 дугаар тогтоолуудыг тус тус батлан хэрэгжүүлж байна.  Нийслэлийн агаарын бохирдлыг бууруулах мастер төлөвлөгөөг Нийслэлийн Засаг Даргын тамгын газраас боловсруулж, 2018 оны 6 дугаар сарын 28-ний өдөр Иргэдийн төлөөлөгчдийн хурлаар хэлэлцэгдэж батлагдсан бол Орчны бохирдлыг бууруулах үндэсний хороо нь 2018 оны 8 дугаар сарын 31, 10 дугаар сарын 13-ны өдрүүдэд тус тус хуралдаж, 18/03 дугаар тогтоолын баталж, үйл ажиллагааг эрчимжүүлээд байна. | | | БОАЖЯ |
| 2 | | Дээрхи тогтоолын Агаар орчныг бохирдуулж байгаа асуудалд хариуцлагын тогтолцоог тодорхой тусгасан шинэ хуулийн төсөл, холбогдох бусад хууль тогтоомжид өөрчлөлт оруулах тухай хууль, тогтоолын төслийг 2017оны ээлжилт чуулганы хугацаанд боловсруулж, өргөн мэдүүлэх гэсэн заалтын хэрэгжилт хангалтгүй байх тул 2018 оны хаврын ээлжилт чуулганы хугацаанд өргөн мэдүүлэх | | | Агаарын бохирдлын төлбөрийн тухай хуулиар бохирдлын 4 төрлийн төлбөр улсын төсөвд ордог. 2015 онд хуульд өөрчлөлт орж энэ татварыг зориулалтаар нь ашиглахаа больсон байсан. Иймд Агаарын бохирдлын төлбөрийн тухай хуулийн дагуу төвлөрсөн орлогыг зориулалтаар нь агаарын бохирдлыг бууруулах арга хэмжээнд зарцуулах зохицуулалтыг бий болгох үүднээс “Агаарын бохирдлын эсрэг сан”-г байгуулах асуудлаар Агаарын тухай хуульд нэмэлт, өөрчлөлт оруулах хуулийн төсөл боловсруулан УИХ-д өргөн барьж, 2018 оны 1 дүгээр сарын 12-ны өдөр хуулийн нэмэлт, өөрчлөлтөөр батлагдлаа.  УИХ-ын 02 дугаар тогтоол, Засгийн газрын 43 дугаар тогтоолыг тус тус үндэслэн Мэргэжлийн хяналтын ерөнхий газрын даргын тушаалаар Агаарын чанарын хяналтын хэлтсийг 14 улсын байцаагчийн бүрэлдэхүүнтэйгээр байгуулсан. Өнөөдрийн байдлаар агаарын чанарыг сайжруулах бүсэд агаар бохирдуулагч эх үүсвэр ашиглан үйл ажиллагаа эрхэлж буй 2,860 иргэн, аж ахуйн нэгжид хяналт шалгалт хийж 348 албан шаардлага хүргүүлж, Зөрчлийн тухай хуулийн дагуу 42 сая 940 мянган төгрөгийн торгууль ногдуулан, 3 зуухны үйл ажиллагааг түр зогсоож, 64 объектын энгийн зуухыг сайжруулсан зуухаар солиулж, 171 объектод цахилгаан халаагуур суурилуулуулж, ашиглалтын хугацаа хэтэрсэн 178 автобусыг нийтийн тээврийн үйлчилгээнд ашиглахыг актаар зогсоолоо. | | | БОАЖЯ |
| 3 | | Улсын Их Хурлын болон ажлын хэсгээс албан бичгээр хүргүүлсэн санал, зөвлөмжүүдийг тусгасан оновчтой шийдэл, тодорхой шийдвэрүүдийг гаргах асуудал удаашралтай байгааг анхаарах | | | УИХ, Байнгын хороод, гишүүд, иргэн, төрийн бус байгууллага, олон улсын доноруудаас ирүүлсэн санал, зөвлөмж, төслийг үндэсний хорооны ажлын албанд нэгтэж ирүүлсэн саналуудыг судалж, сайн шийдэл бүхий саналуудыг ажлын төлөвлөгөөнд оруулах асуудлыг үндэсний хорооны гишүүдэд танилцуулснаар ажлын төлөвлөгөө батлагддаг. Цаашид арга хэмжээг эрчимжүүлэх, бодлогын уялдааг хангах, гишүүдийг мэдээлэл, тайлангаар хангах, чиглэлд ажлын алба дарга болон 7 ажилтны орон тоотойгоор 2018 оны 6 дугаар сарын 21-ний өдрөөс үйл ажиллагаа явуулж эхлээд байна. | | | ОББҮХ |
| 4 | | Агаарын бохирдлыг бууруулах асуудлыг дан ганц Улаанбаатар хотод төвлөрүүлэх бус өргөн цар хүрээнд үндэсний хэмжээний аян, үе шатуудтай арга хэмжээний аян, үе шатуудтай арга хэмжээний төслийг боловсруулж, Улсын Их Хурлаар батлуулах | | | Засгийн Газрын 2017 оны 3 дугаар сарын 20-ны өдрийн 98 дугаар тогтоолоор “Агаар, орчны бохирдлыг бууруулах үндэсний хөтөлбөр”-ийг батлан хэрэгжүүлж байна. Хөтөлбөрийг хэрэгжүүлэх арга хэмжээний төлөвлөгөө нь 5 зорилтын хүрээнд 196 арга хэмжээг багтаасан ба 2025 онд агаарын бохирдлыг 80 хувиар бууруулна гэж тооцож байна. Уг хөтөлбөр, төлөвлөгөөнд үндэсний хэмжээний арга хэмжээг мөн нарийвчлан тусгасан ба 2018 онд энэ чиглэлд агаарын бохирдол ихтэй 5-аас багагүй аймагт агаар, орчны бохирдлыг бууруулах арга хэмжээний дэмжлэгийг үзүүлсэн байна. | | | БОАЖЯ |
| 5 | | 2019 оны 05 дугаар сард түүхий нүүрсний түүхий нүүрсний хэрэглээг хязгаарлахтай холбоотой хийгдэж буй бэлтгэл ажлын талаарх мэдээллээр ажлын хэсгийг тогтмол хангаж ажиллах | | | Улаанбаатар хотод 2019 оны 05 дугаар сарын 15-ны өдрөөс эхлэн түүхий нүүрс хэрэглэхийг хориглосонтой холбогдуулан бэлтгэл ажлыг хангах, удирдан зохион байгуулах чиг үүрэг бүхий “Ажлын хэсэг”–ийг байгуулан ажиллаж байна. Сайжруулсан түлш үйлдвэрлэх, нөөцлөх газрын асуудлыг шийдвэрлэх, зорилтот бүлгийн айл өрхийн судалгааг гаргах зэрэг үйл ажиллагааг багтаасан ажлын төлөвлөгөөг үндэсний хорооны хурлаар хэлэлцүүлээд байна. Шахмал түлш үйлдвэрлэгчдийн нэгдэл нь 10 гаруй аж ахуйн нэгжийг багтаан 80 мянган тонн түлш үйлдвэрлэхээр бэлтгэж байна.  “Таван толгойн түлш” ХХК нь жилд 200 мянган тонн үйлдвэрлэх хүчин чадал бүхий үйлдвэрийн барилгын гэрээ хийгдэж, 2018 оны 11 сарын 01-ний өдөр үйлдвэрлэл эхлүүлэхэд бэлэн болоод байна. 2019 оны 9 дүгээр сарын 15-ны өдөр нийтдээ 600 мянгат тонн буюу Улаанбаатарын айл өрхийн түлшний хэрэгцээний хагасыг буюу нөөцөлсөн байхаар төлөвлөн туршилтын үйлдвэрлэлийг хийж, ард иргэдэд таницуулах ажил хийгдэж эхлээд байна. | | | ЭХЯ,  БОАЖЯ,  НЗДТГ |
| 6 | | Сайжруулсан зуух, түлшний болон халаалтын технологи, гэр амины орон сууцны дулаалгын талаарх шийдлийг тодорхойлж, 2018 оны 05 дугаар сард багтаан танилцуулах | | | Чингэлтэй дүүргийн 7 дугаар хороонд баригдах “Дэд бүтцийн төв” төсөлтэй уялдуулан “Дулаалга” аянд хамрагдах айл өрхүүдийн судалгааг хийж байна. Түүнчлэн 2 төрийн бус байгууллага монгол гэрийг зөв дулаалах аргачлалыг сурталчилж, 1,800 өрх рүү чиглэсэн сургалтыг зохион байгуулж байна. Иргэн, ААН-рүү чиглэсэн шторк, видеог 10 гаруй телевиз, сайтаар дамжуулан хүргэж байна. | | | БХБЯ,  НЗДТГ |
| 7 | | Орчны бохирдлыг бууруулахад иргэд, төрийн бус байгууллага, олон нийтийн оролцоог нэмэгдүүлэх үүрэг хариуцлагыг дээшлүүлэх, эрүүл амьдрах зөв дадал төлөвшүүлэх, орчны агаарын чанарын хяналт шинжилгээний ажлыг өргөжүүлэх | | | Цаг уур орчны шинжилгээний харъяа Байгаль орчны төв лаборатори нь 1977 онд байгуулагдсанаас хойш өнөөг хүртэл зориулалтын бус барилга байгууламжинд хоцрогдсон тоног төхөөрөмжтэйгээр ажиллаж байна.  Байгаль орчныг бохирдуулж буй гол эх үүсвэрүүд нь дулааны цахилгаан станц, гэр хороолол, тээврийн хэрэгсэл, аюултай болон ахуйн хог хаягдал, химийн хорт бодис, хаягдал бохир ус зэрэг бохирдлоос ялгарч буй бохирдуулах бодис, химийн хортой нэгдлүүдийг бүрэн хэмжиж, байгаль орчны чанарын төлөв байдлыг үнэлэх, түүний шалтгаан үр дагаврыг цаг алдалгүй нарийн тогтоох, бохирдлыг бууруулах, арилгах хяналт шинжилгээний өндөр мэдрэмжтэй аналитик хэмжлийн багаж төхөөрөмжөөр тоноглосон лабораторийг байгуулахаа БНСУ-ЫН Засгийн газрын зээлэнд хамруулахаар төлөвлөж байна. | | | БОАЖЯ |
| 8 | | Амгалан дулааны станцын ойр орчмын халаалтын зуухнуудыг татан буулгах ажлыг эхлүүлж, ажлын явцын талаар тухай бүрт нь мэдээлэх | | | Засгийн газрын 2017 оны 9 дүгээр сарын 13-ны өдрийн 258 дугаар тогтоолоор 2018 онд 68 халаалтын зуухыг зогсоож, хэрэглэгчдийг төвлөрсөн дулаанд холбох 9 багц ажлыг ашиглалтад хүлээн авах техникийн комисс ажиллаж байна. Дээрх дулааны шугам сүлжээний ажил хийгдсэнээр улсын 62, нийслэлийн 17, аж ахуйн нэгжийн 51, орон сууцны 9, /Нийт 139/ барилга байгууламж төвлөрсөн дулаан хангамжид холбогдож байна. | | | ЭХЯ |
| 9 | | Цахилгаанаар гэр, байшингийн халаалтаа шийдсэн айл өрхүүдийн мэдээллийг нэгтгэж хөнгөлөлт урамшуулалд хамрагдсан эсэх талаар мэдээлэх | | | 2018 онд агаар, орчны бохирдлыг бууруулах төсвөөс 8,3 тэрбум төгрөгийн хөнгөлөлтийг гэр хорооллын цахилгааны шөнийн тарифын хөнгөлөлтөнд төсөвлөн хэрэгжүүлж эхэлж байгаагаас 5,9 тэрбум төгрөгийн хөнгөлөлтийг 117 мянган өрхөд олгоод байна. Түүнчлэн 20,000 өрхийн цахилгааны найдвартай эх үүсвэрийг хангах арга хэмжээг Эрчим хүчний яамнаас зохион байгуулж байна. | | | БОАЖЯ,ЭХЯ |
| 10 | | Санхүүжилтийн эх үүсвэрийг тодорхой болгож, нэн даруй хэрэгжүүлэх хөтөлбөр, арга хэмжээний, үйл ажиллагааг санхүүжүүлж эхлэх | | | 2018 онд төсөвлөгдсөн 16,853 тэрбум төгрөгийг үндсэн 7 арга хэмжээнд төсөвлөн хэрэгжүүлж байна. Түүнчлэн, Нийслэлийн Засаг Даргын Тамгын Газраас хэрэгжүүлэх арга хэмжээний төлөвлөгөөгөө батлан хэрэгжүүлж байна. Агаар, орчны бохирдлыг бууруулах үндэсний хөтөлбөр, төлөвлөгөөнлд тусгасан арга хэмжээнээс нэн тэргүүнд хэрэгжүүлэх арга хэмжээг эрэмбэлэн төлөвлөсөн болно. | | | ОББҮХ,НЗДТГ |
| 11 | | Улсын Их Хурлаас 2018 оны 01 дүгээр сарын 12-нд баталсан нэмэгдсэн өртгийн албан татвараас чөлөөлөх тухай, Гаалийн албан татвараас чөлөөлөх тухай хуулийн 2 дугаар зүйлд заасан жагсаалтыг одоо болтол батлаагүйгээс эдгээр хуулийн заалт хэрэгжих боломжгүй байгаа тул 2018 оны 4 дүгээр сард багтаан жагсаалтыг баталж, хуулийг хэрэгжүүлэх | | | 2018 оны 1 дүгээр сарын 12-ны өдрийн хуралдаанаар батлагдсан хуулийг үндэслэн, “Гаалийн албан татвараас чөлөөлөх тухай”, “Нэмэгдсэн өртгийн албан татвараас чөлөөлөх тухай” хуулийн хүрээнд нийтдээ 4 агаар цэвэршүүлэгч 4, эрчим хүчний хэмнэлттэй халаагч төхөөрөмж 9 нэр төрлийн тоног төхөөрөмжийг хөнгөлөлт, чөлөөлөлтөнд хамруулж, баталлаа. Ингэснээр шөнийн цахилгааныг тэглэх хөнгөлөлтөд хамрагдах айл өрхийг нэмэгдүүлж, уг бараа бүтээгдэхүүний зах зээлийн үнэ 10-15% буурна гэж үзэж байна. 2018 оны 9 дүгээр сарын мэдээгээр нийт 2,322 нэр төрлийн тоног төхөөрөмж, үүнээс 764 ш агаар цэвэршүүлэгч, 1,558 ш эрчим хүчний хэмнэлттэй халаагч төхөөрөмжийг импортлон, хөнгөлөлтөд хамруулсан байна. | | | БОАЖЯ |
| 12 | | Бүгд Найрамдах Солонгос Улсын эдийн засгийн хамтын ажиллагааны сангаас авах 500 сая долларын хөнгөлөлттэй зээлийн хөрөнгөөр Улаанбаатар хотын агаарын бохирдлыг бууруулахад дэмжлэг үзүүлэх чиглэлээр хэрэгжүүлэхээр санал болгох төслийн жагсаалтыг 2018 оны 02 дугаар тогтоолын тогтоох хэсгийн 1-ийн 6 дахь дахь заалтад заасан болон цаг хугацааны хувьд нэн даруй хэрэгжүүлэх төсөл хөтөлбөр, арга хэмжээг сонгож, авах, хөрөнгийн хэмжээнд багтаан саналаа нэгтгэх | | | Бүгд Найрамдах Солонгос Улсын Засгийн газар Улаанбаатар хотын агаар, орчны бохирдлыг бууруулахад хөнгөлөлттэй зээлийг олгохоор шийдвэрлэсний дагуу 2018 оны 3,6 дугаар саруудад тус улсын Экспорт-Импортын банкны судалгааны урьдчилсан баг манай улсад ажилласан. “Санамж бичиг”-ийн төсөлд гарын үсэг зурсан ба бичигт 15 төсөл багтаж, судалгааны шатны арга хэмжээ эхлээд байна. Эдгээр төслүүдэд “Түрээсийн орон сууцны хороолол барих”, орон сууцжуулах томоохон төслүүд, түүнчлэн гэр хорооллын цэвэр, бохир, дулааныг шийдэх “Дэд бүтцийн төв байгуулах” төсөл, нийтийн тээврийн автобуснуудыг шинэчлэх болон “Сайжруулсан түлшээр гэр хорооллын өрхийг хангах” төслүүд багтсан байна. Улмаар дээрх төслүүдийн жагсаалтыг эцэслэн батлахдаа Сангийн яамны санал болгосноор Засгийн Газрын хуралдаанаар хэлэлцүүлэхээр байна.  Тус улсын Экзим банкны судалгааны баг дахин 2018 оны 10 дугаар сарын 22-26-ны өдрүүдэд Монголд ажиллаж байна. | | | ОББҮХ |
| 13 | | Агаарын бохирдлыг бууруулах чиглэлээр хийгдэж байгаа ажлын талаар мэдээллээ 2018 оныг дуустал сар бүрийн 2 дахь 7 долоо хоногийн Баасан гаригт танилцуулж байх. | | | О рчны бохирдлыг бууруулах үндэсний хорооны ээлжит хурал 10 дугаар сарын 13-нд хуралдаж, тогтоолоор бүх гишүүдэд агаар, орчны бохирдлыг бууруулах чиглэлд хэрэгжүүлж буй арга хэмжээний тайланг сар бүрийн эхний 7 хоногийн Баасан гаригт ирүүлж байх, үүнээс нэгтгэгдсэн мэдээллийг Байнгын хороонд хүргүүлж байхаар тусган ажиллаж байна. | | |  |
| 1. ***БОХХБХ, НББСШУБХорооны 2018 оны 5 дугаар сарын 30-ны өдрийн 2 07/16 дугаар тогтоол*** | | | | | | | | |
| Монгол улсын Их Хурлын 2018 оны “Агаарын бохирдлыг бууруулахтай холбогдуулан авах арга хэмжээний тухай” 02 дугаар тогтоол /цаашид “тогтоол”гэх/-ын хэрэгжилтийн тайлан, Монгол Улсын Их Хурлын даргын 2017 оны 212 дугаар захирамжаар байгуулагдсан ажлын хэсэг / цаашид “ажлын хэсэг” гэх/-ийн 2018 оны 1315,3548 тоот зөвлөмжүүдийн хүрээнд хийгдсэн ажлын талаарх тайланг хэлэлцээд дараах арга хэмжээг авч хэрэгжүүлэхийг Монгол Улсын Засгийн газар /У.Хүрэлсүх/-т чиглэл болгосугай. | | | | | | | | |
| 1 | | тогтоолын заалтуудыг хэрэгжүүлэх хугацаа, хариуцах эзэн, хөрөнгийн эх үүсвэр, хүрэх үр дүнг заасан нэгдсэн төлөвлөгөөг 2018 оны 7 дугаар сарын 01-ний дотор баталж, хэрэгжүүлнэ. | | | Орчны бохирдлыг бууруулах үндэсний хорооны төлөвлөгөөг 2018 оны 4 дүгээр сарын 20-ны өдөр баталсан бол Нийслэлийн Засаг Даргын Тамгын Газраас мастер төлөвлөгөөг мөн оны 6 дугаар сарын 28-ны өдөр батлан хэрэгжүүлж байна. | | | ОББҮХ  НЗДТГ |
| 2 | | тогтоолын 1.2, 1.3, 1.7 дугаар заалтын хэрэгжилт хангалтгүй байх тул холбогдох шийдвэрийг гаргаж, 2018 оны 6 дугаар сарын 25-ны дотор танилцуулж, хэрэгжилтийг хангаж ажиллах; | | | Монгол Улсын Засгийн газрын тухай хууль, Улсын Их Хурлын 2018 оны “Агаарын бохирдлыг бууруулахтай холбогдуулан авах арга хэмжээний тухай” 02 дугаар тогтоол, 2016-2020 оны үйл ажиллагааны хөтөлбөр, Үндэсний аюулгүй байдлын зөвлөлийн 2017 оны 03/03 дугаар зөвлөмж, Улсын Их Хурлын 2018 оны 02 дугаар тогтоол, Засгийн газрын 2018 оны 43 дугаар тогтоолыг үндэслэн агаар, орчны бохирдлыг бууруулах цогц арга хэмжээг авч хэрэгжүүлэн хүн амын эрүүл аюулгүй орчинд амьдрах нөхцөлийг бүрдүүлэх зорилгоор **“Тогтоолын хавсралтад нэмэлт оруулах тухай” Монгол Улсын Их Хурлын тогтоолын** төслийг боловсруулж, Засгийн Газрын хуралдаанаар хэлэлцүүлэхээр бэлтгэж байна. “Төрийн захиргааны байгууллагын тогтолцоо, бүтцийн ерөнхий бүдүүвчийг шинэчлэн батлах тухай” Улсын Их Хурлын 2016 оны 07 дугаар сарын 21-ний өдрийн 12 дугаар тогтоолын хавсралтаар баталсан “Төрийн захиргааны байгууллагын тогтолцоо, бүтцийн ерөнхий бүдүүвч”-ийн Байгаль орчин, аялал жуулчлалын сайдын эрхлэх асуудлын харъяалалд “Засгийн газрын тохируулагч агентлаг” хэсэгт “71. Орчны бохирдлыг бууруулах газар” гэж нэмэлт оруулахаар тусгасан. Уг агентлаг нь Дарга, Дэд дарга, Захиргаа, удирдлагын хэлтэс, Судалгаа, мониторингийн хэлтэс, Агаарын бохирдол хариуцсан хэлтэс, Хөрс, усны бохирдол хариуцсан хэлтэс гэсэн 4 нэгжтэй, нийт 28орон тоотой байхаар тооцсон. Одоо байгаа бүтцийг нэгтгэн тохируулагч агентлагийг байгуулж байгаа учраас улсын төсөвт хүндрэл гарахгүйгээр тооцсон..  Улаанбаатар хотын доторх төрийн захиргаа, худалдаа үйлчилгээ, банк санхүүгийн төвлөрлийг сарниулах зорилгоор төр захиргааны болон эдийн засаг, бизнес санхүү, мэдээлэл технологи, спорт, соёл шинжлэх ухааны олон улсын хэмжээний үйл ажиллагаа явуулах хотын шинэ төвийг Яармагт байгуулна. Төслийг хэрэгжүүлэхээр 2018 онд Нийслэлийн төсвөөс 1,6 тэрбум төгрөг төлөвлөн 5 га газарт зураг төслийг боловсруулж, барилга угсралтын ажлыг эхлүүлнэ.  Засгийн газрын 2018 оны 02 дугаар сарын 22-ны өдрийн 10 дугаар хуралдаанаар Улаанбаатар хотын баруун өмнөд бүсэд нийслэлийн төр захиргааны байгууллагуудыг шилжүүлэн байршуулах тухай асуудлыг хэлэлцүүлж дэмжигдсэн. Хурлын шийдвэрийн дагуу Хотын баруун өмнөд бүсэд Нийслэлийн төр захиргааны байгууллагуудыг шилжүүлэх судалгааг, Нийслэлийн Иргэдийн Төлөөлөгчдийн Хурлын Тэргүүлэгчдийн хурлаар хэлэлцэж, 2018 оны 04 дүгээр сарын 09-ний өдрийн "Нийслэлийн нутгийн захиргааны байгууллагуудыг шилжүүлэн байршуулах талаар авах зарим арга хэмжээний тухай" 37 дугаар тогтоол гарсан. | | | БОАЖЯ |
| 3 | | агаарын бохирдлыг бууруулах чиглэлээр хийгдэж буй ажил, арга хэмжээг нэгдсэн байдлаар уялдааг ханган шийдвэрлэж, ажлыг эрчимжүүлэх | | | “Төрийн захиргааны байгууллагын тогтолцоо, бүтцийн ерөнхий бүдүүвчийг шинэчлэн батлах тухай” Улсын Их Хурлын 2016 оны 07 дугаар сарын 21-ний өдрийн 12 дугаар тогтоолын хавсралтаар баталсан “Төрийн захиргааны байгууллагын тогтолцоо, бүтцийн ерөнхий бүдүүвч”-ийн Байгаль орчин, аялал жуулчлалын сайдын эрхлэх асуудлын харъяалалд “Засгийн газрын тохируулагч агентлаг” хэсэгт “71. Орчны бохирдлыг бууруулах газар” гэж нэмэлт оруулахаар тусгасан. | | | БОАЖЯ |
| 4 | | агаарын бохирдлыг бууруулахтай холбогдсон төсөл, хөтөлбөр, арга хэмжээг хэрэгжүүлэхэд 2018, 2019 онд шаардагдах санхүүжилтын эх үүсвэрийг тодорхой болгож, нэн даруй хэрэгжүүлэх; | | | 2018 оны 8 дугаар сарын 31-ний өдөр Үндэсний хороо хуралдсанаар 2019 онд хэрэгжүүлэх төсөл, хөтөлбөрийн жагсаалтыг гаргаад байна.  Уг жагсаалтанд:  - Шөнийн тарифын хөнгөлөлт-16,4 тэрбум  - Бага дунд оврын зуухнуудад фильтр суурилуулах-22,5 тэрбум  - Сайжруулсан түлшний татаас олгоход-54,7 тэрбум  - Гэр хорооллын 20,602 айл өрхийг цахилгаан халаагуураар халаах техникийн боломжийг бүрдүүлэх ажлын хүрээнд баригдах “Хүчит шонхор” дэд станцын барилга угсралтын талбайн шарилыг шилжүүлэх зардал-1,4 тэрбум  - Өрхийн зуухны индукцийн фильтр/30 мянгыг -2018 онд, 70 мянгыг 2019 онд, 40 мянгыг аймгуудад/-54,3 тэрбум  - Хөрсний бохирдлыг бууруулах арга хэмжээний зардал-3,3 тэрбум  - Олон нийтийн мэдлэг мэдээллийг түгээх сурталчилгааны зардал-350 сая төгрөгийг тус тус төлөвлөөд байна. | | | ОББҮХ |

Жич: тогтоол, зөвлөмжүүдийн зарим зүйл, заалт давхацсаныг нэгтгэн илтгэсэн болно.